DEĊIŻJONI TAL-KUMMISSJONI
tal-11 ta’ April 2006
dwar l-allokazzjoni ta' kwantitajiet ta' sustanzi kkontrollati li huma permessi għall-użi essenzjali fil-Komunità fl-2006 skond ir-Regolament (KE) Nru 2037/2000 tal-Parlament Ewropew u tal-Kunsill
(innotifikata taħt dokument numru C(2006) 1483)
(it-testi bid-Daniż, Estonjan, Finlandiż, Franċiż, Ġermaniż, Ingliż, Olandiż, Sloven, Spanjol, Taljan u Żvediż biss huma awtentiċi)
(Test b'rilevanza għaż-ŻEE)
(2006/540/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000 dwar Sustanzi li Jnaqqsu s-Saff ta' l-Ożonu (1), u b'mod partikolari l-Artikolu 3 (1) tiegħu,
Billi:
(1)
Il-Komunità diġà waqqfet il-produzzjoni u l-konsum tal-chlorofluorocarbons, ta' chlorofluorocarbons oħrajn li huma aloġenati, halons, carbon tetrachloride, 1,1,1-trichloroethane, hydrobromofluorocarbon u bromochloromethane.
(2)
Kull sena l-Kummissjoni tintalab li tiddetermina l-użi essenzjali ta' dawn is-sustanzi kkontrollati, il-kwantitajiet li jistgħu jintużaw u l-kumpaniji li jistgħu jużawhom.
(3)
Id-Deċiżjoni IV/25 tal-Partijiet fil-Protokoll ta' Montreal dwar is-Sustanzi li Jnaqqsu s-Saff ta' l-Ożonu, minn hawn 'il quddiem “il-Protokoll ta' Montreal”, tistipola l-kriterji użati mill-Kummissjoni għad-determinazzjoni ta' kwalunkwe użu essenzjali u tawtorizza l-produzzjoni u l-konsum meħtieġa sabiex tissodisfa l-użi essenzjali tas-sustanzi kkontrollati għal kull Parti.
(4)
Id-Deċiżjoni XV/8 tal-Partijiet tal-Protokoll ta' Montreal tawtorizza l-produzzjoni u l-konsum meħtieġa sabiex tissodisfa l-użi essenzjali tas-sustanzi kkontrollati elenkati fl-Annessi A, B u C (Sustanzi minn Grupp II u III) tal-Protokoll ta' Montreal għall-użu fil-laboratorju u skopijiet analitiċi kif elenkati fl-Anness IV għar-rapport tas-Seba' Laqgħa tal-Partijiet, suġġetti għall-kondizzjonijiet stipolati fl-Anness II għar-rapport tas-Sitt Laqgħa tal-Partijiet, kif ukoll id-Deċiżjonijiet VII/11, XI/15 u XV/5 tal-Partijiet tal-Protokoll ta' Montreal. Id-Deċiżjoni XVII/10 tal-Partijiet tal-Protokoll ta' Montreal tawtorizza l-produzzjoni u l-konsum tas-sustanzi kkontrollati elenkati fl-Anness E tal-Protokoll ta' Montreal meħtieġa biex jissodisfaw l-użi fil-laboratorju u dawk analitiċi tal-methyl bromid.
(5)
Skond il-paragrafu 3 tad-Deċiżjoni XII/2 tal-Partijiet tal-Protokoll ta' Montreal dwar miżuri ta' faċilitazzjoni għat-transizzjoni ta' l-Inalaturi b' Dożar Iffissat (MDIs), l-Istati Membri kollha nnotifikaw (2) lill-Programm dwar l-Ambjent tan-Nazzjonijiet Uniti li l-chlorofluorocarbons mhumiex iktar essenzjali fil-manufattura tas-salbutamol CFC-MDIs għat-tqegħid fis-suq tal-Komunità Ewropea.
L-Awstrija, il-Belġju, l-Estonja, il-Ġermanja, il-Greċja, il-Latvja, il-Litwanja, in-Norveġja, l-Olanda, il-Portugall, ir-Repubblika Ċeka, ir-Repubblika Slovakka u s-Slovenja u l-Ungerija nnotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom ingredjenti attivi li jagħmlu parti mill-kategorija terapewtika ta' “bronkodilataturi beta agonisti b'effett qasir”, speċifikament terbutaline (3), fenoterol, orciprenaline, reproterol, carbuterol, hexoprenaline, pirbuterol, clenbuterol, bitolterol u procaterol.
Il-Belġju, Repubblika Ċeka, l-Estonja, il-Ġermanja, l-Ungerija, il-Latvja, l-Olanda, ir- Repubblika Slovakka, is-Slovenja, u l-Iżvezja nnotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjenti attivi li jagħmlu parti mill-kategorija terapewtika ta' “steroids li jittieħdu bl-inalazzjoni”, speċifikament beclomethasone, dexamethasone, flunisolide, fluticasone, budesonide (4) u triamcinolone.
Id-Danimarka (beclomethasone, fluticasone), Franza (beclomethasone, fluticasone), l-Irlanda (beclomethasone, fluticasone), il-Finlandja (beclometasone, fluticasone), l-Italja (beclomethasone, fluticasone, budesonide), Malta (fluticasone, budesonide), il-Portugall (fluticasone, budesonide), is-Slovenja (beclomethasone, fluticasone, budesonide), Spanja (beclometasone, fluticasone) u r-Renju Unit (fluticasone) innotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjenti attivi li jagħmlu parti mill-kategorija terapewtika ta' “steroids li jittieħdu bl-inalazzjoni” li jidhru fil-parenteżi wara kull Stat Membru.
Il-Belġju, id-Danimarka, l-Estonja il-Finlandja, Franza, il-Ġermanja, il-Greċja, il-Latvja, l-Olanda, ir-Repubblika Ċeka, ir-Repubblika Slovakka, u l-Islovenja nnotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjenti attivi li jagħmlu parti mill-kategorija terapewtika ta' “aġenti kontra l-infjammazzjoni li mhumiex steroids”, speċifikament cromoglicic acid u nedrocromil.
Il-Portugall innotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjent attiv tal-cromoglicic acid. Spanja nnotifikat lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjent attiv in-nedrocromil.
Il-Belġju, Ċipru, id-Danimarka, l-Estonja, il-Finlandja, il-Ġermanja, il-Greċja, l-Irlanda, il-Latvja, Malta, l-Olanda, ir-Repubblika Ċeka, ir-Repubblika Slovakka, Spanja, r-Renju Unit, l-Ungerija u l-Iżvezja nnotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjenti attivi li jagħmlu parti mill-kategorija terapewtika ta' “bronkodilataturi antikolinerġiċi”, speċifikament ipatropium bromide u oxitropium bromide.
Il-Portugall innotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjent attiv ta' l-ipatropium bromide.
Il-Ġermanja nnotifikat lill-UNEP li l-użu tas-CFCs mhux ikkunsidrat essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjenti attivi li jagħmlu parti mill-kategorija terapewtika tal-“bronkodilataturi beta agonisti ta" effett għal żmien twil’, speċifikament il-formeterol u s-salmeterol.
L-Italja nnotifikat lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom l-ingredjent attiv tal-formeterol.
Il-Ġermanja u l-Olanda nnotifikaw lill-UNEP li l-użu tas-CFCs mhux ikkunsidrat bħala essenzjali fil-manufattura ta' l-MDIs għat-tqegħid fis-suq tal-Komunità Ewropea li fihom taħlit ta' l-ingredjenti attivi.
L-Artikolu 4(4) (1) (b) tar-Regolament (KE) Nru 2037/2000 jipprevjeni li jintużaw jew li jitqiegħdu fis-suq is-CFCs sakemm mhumiex ikkunsidrati essenzjali skond il-kundizzjonijiet deskritti fl-Artikolu 3(1) ta' dak ir-Regolament. Dawn id-determinazzjonijiet meqjusa mhux essenzjali għalhekk naqqsu d-domanda għas-CFCs fl-użu fl-MDIs li jitqiegħdu fis-suq tal-Komunità Ewropea. Aktar minn hekk, l-Artikolu 4(6) tar-Regolament (KE) Nru 2037/2000 jipprevjeni li prodotti ta' CFC-MDI jiġu importati jew li jitqiegħdu fuq is-suq sakemm is-CFCs f'dawn il-prodotti ma jiġux ikkunsidrati essenzjali skond il-kundizzjonijiet deskritti fl-Artikolu 3(1).
(6)
Il-Kummissjoni ppubblikat Notifika (5) fit-08 ta’ Lulju 2005 lil dawk il-kumpaniji fil-Komunità tal-25 Stat Membru li talbu għall-kunsiderazzjoni mill-Kummissjoni għall-użu ta' sustanzi kkontrollati għall-użi essenzjali fil-Komunità fl-2006 u rċeviet dikjarazzjonijiet dwar l-użi essenzjali tas-sustanzi kkontrollati għall-2006.
(7)
Għall-finijiet ta' l-aċċertament li l-kumpaniji interessati u l-operaturi jistgħu jkomplu jibbenefikaw fiż-żmien previst mis-sistema ta' liċenzjar, huwa xieraq li d-deċiżjoni preżenti għandha tapplika mill-1 ta' Jannar 2006.
(8)
Il-miżuri previsti f'din id-Deliżjoni huma skond l-opinjoni tal-Kumitat ta' Ġestjoni stabbilit skond l-Artikolu 18(1) tar-Regolament (KE) Nru 2037/2000/KE.
ADOTTAT DIN ID-DEĊIŻJONI:
Artikolu 1
1. Il-kwantità ta' sustanzi kkontrollati tal-Grupp I (chlorofluorocarbons 11, 12, 113, 114 u 115) skond ir-Regolament (KE) Nru 2037/2000 li jistgħu jintużaw għal skopijiet mediċi essenzjali fil-Komunità fl-2006 għandha tkun ta' 539 000,00 kilogramm ODP (6).
2. Il-kwantità ta' sustanzi kkontrollati tal-Grupp I (chlorofluorocarbons 11, 12, 113, 114 u 115) u tal-Grupp II (chlorofluorocarbons li huma kompletament aloġenati) suġġetti għar-Regolament (KE) Nru 2037/2000 li jistgħu jintużaw għal skopijiet essenzjali ta' laboratorju fil-Komunità fl-2006 għandha tkun ta' 256 761,86 kilogramm ODP.
3. Il-kwantità ta' sustanzi kkontrollati mill-grupp III (halons) suġġetti għar-Regolament(KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2006 għandha tkun ta' 482,70 kilogramma ODP.
4. Il-kwantità ta' sustanzi kkontrollati mill-grupp IV (carbon tetrachloride) suġġetti għar-Regolament(KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2006 għandha tkun ta' 149 641,536 kilogramma ODP.
5. Il-kwantità ta' sustanzi kkontrollati mill-grupp V (1,1,1-trichloroethane) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fl-Unjoni Ewropea fl-2006 għandha tkun ta' 754,00 kilogramma ODP.
6. Il-kwantità ta' sustanzi kkontrollati mill-Grupp VI (methyl bromide) suġġetti għar-Regolament (KE) Nru 2037/2000 li jistgħu jiġu applikati għal użi fil-laboratorju u dawk analitiċi essenzjali fl-Unjoni Ewropea fl-2006 għandha tkun ta' 300,00 kilogramma ODP.
7. Il-kwantità ta' sustanzi kkontrollati mill-Grupp VII (hydrobromofluorocarbons) suġġetti għar-Regolament (KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2006 għandha tkun ta' 4,49 kilogrammi ODP.
8. Il-kwantità ta' sustanzi kkontrollati mill-Grupp IX (bromochloromethane) suġġetti għar-Regolament(KE) Nru 2037/2000 li jistgħu jiġu applikati għal użi essenzjali fil-laboratorju fil-Komunità fl-2006 għandha tkun ta' 13,308-il kilogramma ODP.
Artikolu 2
L-inalatur tal-chlorofluorocarbons b'dożar iffissat elenkati fl-Anness I m'għandhomx jitqiegħdu fi swieq li l-Awtorità Kompetenti stipolat li l-inalaturi b' dożar iffissat tal-chlorofluorocarbons għal dawk is-swieq mhumiex essenzjali.
Artikolu 3
Matul il-perjodu ta' l-1 ta’ Jannar sal-31 ta’ Diċembru ta’ l-2006 ir-regoli li ġejjin japplikaw:
(1)
L-allokazzjoni tal-kwoti għal użi mediċi essenzjali għall-chlorofluorocarbons 11, 12, 113, 114 u 115 għandha ssir lill-kumpaniji indikati fl-Anness II.
(2)
L-allokazzjoni tal-kwoti għal użi essenzjali fil-laboratorju għall-chlorofluorocarbons 11, 12, 113, 114 u 115 u ta' chlorofluorocarbons li huma kompletament aloġenati għandha ssir lill-kumpaniji indikati fl-Anness III.
(3)
L-allokazzjoni tal-kwoti għall-użi essenzjali fil-laboratorju għall-halons għandha ssir lill-kumpaniji indikati fl-Anness IV.
(4)
L-allokazzjoni tal-kwoti għall-użi essenzjali fil-laboratorju għall-carbon tetrachloride għandha ssir lill-kumpaniji indikati fl-Anness V.
(5)
L-allokazzjoni tal-kwoti għall-użi essenzjali fil-laboratorju għall-1,1,1-trcihloroethane għandha ssir lill-kumpaniji indikati fl-Anness VI.
(6)
L-allokazzjoni tal-kwoti għall-użi kritiċi fil-laboratorju u dawk analitiċi għall-methyl bromide għandha ssir lill-kumpaniji indikati fl-Anness VII.
(7)
L-allokazzjoni tal-kwoti għall-użi essenzjali fil-laboratorju għall-hydrobromofluorocarbons għandha ssir lill-kumpaniji indikati fl-Anness VIII.
(8)
L-allokazzjoni tal-kwoti għall-użi essenzjali fil-laboratorju għall-bromochloromethane għandha ssir lill-kumpaniji indikati fl-Anness IX.
(9)
Il-kwoti ta' użi essenzjali għall-chlorofluorocarbons 11, 12, 113 u 115, chlorofluorocarbons aloġenati kompletament oħrajn, carbon tetrachloride, 1,1,1-trichloroethane, hydrobromofluorocarbons u bromochloromethane għandhom ikunu kif stipolati fl-Anness X.
Artikolu 4
Din id-Deċiżjoni tapplika mill-1 ta’ Jannar ta’ l-2006 u tiskadi fil-31 ta’ Diċembru ta’ l-2006.
Artikolu 5
Din id-Deċiżjoni hija indirizzata lill-impriżi li ġejjin:
3M Health Care Ltd
3M House Morley Street
Loughborough
Leicestershire LE11 1EP
United Kingdom
Bespak PLC
North Lynn Industrial Estate
King’s Lynn
PE30 2JJ - Norfolk
United Kingdom
Boehringer Ingelheim GmbH
Binger Strasse 173
D-55216 Ingelheim am Rhein
F’isem il-Boehringer Ingelheim (Franza)
Chiesi Farmaceutici S.p.A.
Via Palermo 26/A
I-43100 Parma
IVAX Ltd
Unit 301 Industrial Park
Waterford
Ireland
Laboratorio Aldo Union S.A.
Baronesa de Maldá 73
Espluges de Llobregat
E-08950 Barcelona
SICOR S.p.A
Via Terrazzano 77
I-20017 RHO Milano
Valeas S.p.A. Pharmaceuticals
Via Vallisneri, 10
I-20133 Milano
Valvole Aerosol Research Italiana (VARI)
Spa - LINDAL Group Italia
Via del Pino, 10
I-23854 Olginate (LC) Italia
Acros Organics bvba
Janssen Pharmaceuticalaan 3o
B-2440 Geel
Airbus France
route de Bayonne 316
F-31300 Toulouse
Biosolove B.V.
Waalreseweg 17
5554 HA Valkenswaard
Nederland
Bie & Berntsen
Sandbaekvej 7
DK-2610 Roedovre
Carlo Erba Reactifs-SDS
Z.I. de Valdonne, BP 4
F-13124 Peypin
CNRS - Groupe de Physique des Solides
Université Paris, 7 Denis Diderot & Paris
6 Pierre et Marie Curie
F-75251 Paris Cedex 5
Health Protection Inspectorate-Laboratories
Paldiski mnt 81
EE-10617 Tallinn
Honeywell Fluorine Products Europe
Kempenweg 90
P.O. Box 264
6000 AG Weert
Nederland
Honeywell Specialty Chemicals
Wunstorfer Strasse 40
Postfach 100262
D-30918 Seelze
Ineos Fluor Ltd
PO Box 13, The Heath
Runcorn Cheshire WA7 4QF
United Kingdom
Institut Scientifique de Service Public (ISSeP)
Rue du Chéra, 200
B-4000 Liège
Katholieke Universiteit Leuven
Krakenstraat 3
B-3000 Leuven
LGC Promochem GmbH
Mercatorstr. 51
D-46485 Wesel
Mallinckrodt Baker BV
Teugseweg 20
7418 AM Deventer
Nederland
Merck KgaA
Frankfurter Strasse 250
D-64271 Darmstadt
Mikro+Polo d.o.o.
Lackova 78
SLO-2000 Maribor
Ministry of Defense
Directorate Material RNL Navy
P.O. Box 2070
2500 ES The Hague
Nederland
Panreac Quimica S.A.
Riera de Sant Cugat 1
E-08110 Montcada I Reixac (Barcelona)
Sanolabor d.d.
Leskoškova 4
SLO-Ljubljana
Sigma Aldrich Logistik GmbH
Riedstrasse 2
D-89555 Steinheim
Sigma Aldrich Chimie SARL
80, rue de Luzais
L’isle d’abeau Chesnes
F-38297 St Quentin Fallavier
Sigma Aldrich Company Ltd
The Old Brickyard
New Road Gillingham SP8 4XT
United Kingdom
Sigma Aldrich Laborchemikalien
Wunstorfer Strasse 40
Postfach 100262
D-30918 Seelze
Sigma-Aldrich Chemie GmbH
Riedstr. 2
D-89555 Steinheim
Tazzetti Fluids S.r.l.
Corso Europa n. 600/a
Volpiano (TO) Italia
University of Technology Vienna
Institut of Industrial Electronics&Material Science
Gusshausstraße 27-29
A-1040 Wien
VWR I.S.A.S.
201 rue Carnot
F-94126 Fontenay-sous-bois
YA-Kemia Oy - Sigma Aldrich Finland
Teerisuonkuja 4
FIN-00700 Helsinki
Magħmul fi Brussell, nhar il-11 ta’ April 2006.